Praktikat e gjelbra në Kopshtin Botanik të Mizurit
Për më shumë se 150 vjet, ky kopësht ka qenë qendër edukimi, shkence dhe konservimi.
Për më shumë se 150 vjet, Kopshti Botanik i Mizurit ka qënë qendër edukimi, shkence dhe konservimi. Kopshti është shquar si udhëheqës në dhënien e mësimit, burimve dhe frymëzimit për të nxitur konservimin dhe kultivimin në gjithë botën. Aktualisht Kopshti ka shkencëtarë që punojnë në 38 vende të botës. Ekspertja e botanikës, Karmen Uljoa është kuratore e Kopshtit. Në Shtetet e Bashkuara, Kopshti ka vënë në zbatim praktikat e gjelbra në të gjitha fushat e veprimtarisë së tij. Debora Frenk, eksperte e kopshtit për mirëmbajtjen, thotë se ky institucion investon burime të mëdha për shkëmbimin e njohurive për zbulimet e reja në shkencën e bimëve dhe i përdor njohuritë për menaxhimin e ekosistemeve këtu dhe nëpër botë: - tha ajo. Kopshti përpunon dhe përdor përsëri pothuajse 100 përqind të mbetjeve “të gjelbra”. Ai ka instaluar sesorë shiu në sistemin e baditjen në gjithë objektin, përdor fertilizatorë eko-miqësorë dhe organikë si dhe artikuj pastrimi eko-miqësorë. Kopshti ka instaluar gjithashtu panele diellore për të plotësuar kërkesat me energji të orës me ornamente lulesh, në kuadrin e programit të eficiencës energjetike. Kopshti menaxhon gjithashtu programin më të gjerë të ricilkimit ndër kopshtet botanike në gjithë vendin. Tempulli “i gjelbër”, siç quhet ai, është i dedikuar për projektimin, ndërtimin dhe funksionin e të gjitha objekteve të tij në përputhje me standardet e ndërtimit të gjelbër. Qendra e kërkimeve të Kopshtit Botanik është model i “arkitekturës së gjelbër”. Në rajonin e St. Luisit, Kopshti është një objekt i veçantë për edukimin dhe demostrimin e një stili të përballueshëm jetese. Qendra e Formave të Tokës e këtij kopshti ofron kurse, punë praktike dhe programe trajnimi për studentët, familjet dhe profesionistët në aktivitete që lidhen me praktikat e gjelbra të jetës së përditëshme, përfshirë këtu edhe trasportin me këta vagonë të hapur që vihen në lëvizje me energji propani.